حزب اللہ نے امریکہ کے متعصانہ اقدام کی مذمت اور ایرانی صحافی کی آزادی کا مطالبہ کیا

لبنان کی مزاحمتی سیاسی تنظیم حزب اللہ نے امریکہ میں پریس ٹی وی کی اینکرپسن ''مرضیہ ہاشمی'' کی گرفتار کی مذمت کرتے ہوئے ان کی فوری رہائی کا مطالبہ کیا ہے۔

خبر کا کوڈ: ۴۳۹۵۵۱

تاریخ: ۱۷ فروردين ۲۰۱۹ - ۲۰:۱۷

رسا نیوز ایجنسی کی رپورٹ کے مطابق حزب اللہ نے اپنے ایک بیان میں خاتون ایرانی صحافی کے اہل خانہ کے ساتھ یکجہتی کا اظہار کرتے ہوئے مرضیہ ہاشمی کے ساتھ امریکی اہلکاروں کےتوہین آمیز سلوک کی پرزور مذمت کی ہے۔

ایک بیان کے مطابق، خاتون ایرانی صحافی کی گرفتاری امریکہ میں سماجی اور اخلاقی اقدار اور اصولوں کی پامالی ہے لہذا خاتون صحافی کو فوری طور پر رہا کیا جائے۔

حزب اللہ نے دنیا میں خودمختار میڈیا اداروں پر بھی زور دیا کہ امریکہ کے متعصبانہ رویے اور انسانی حقوق کی پامالی کو بے نقاب کریں۔

یاد رہے کہ مرضیہ ہاشمی کو گزشتہ دنوں سینٹ لوئس لبرٹ بین الاقوامی ایئر پورٹ پر گرفتار کرلیا گیا جس کے بعد ایف بی آئی کے اہلکاروں نے انھیں واشنگٹن میں موجود جیل میں منتقل کردیا۔

خاتون رپورٹر کے اہل خانہ 48 گھنٹوں تک ان کی صورتحال سے لاعلم رہے جبکہ کچھ دن گزرنے کے بعد اہل خانہ کو ان کی گرفتاری سے مطلع کیا گیا۔

پریس ٹی وی کے مطابق، مرضیہ ہاشمی نے اپنے اہل خانہ کو بتایا کہ پولیس نے ان کے ساتھ توہین آمیز رویہ اپنایا۔

انہوں نے بتایا کہ اہلکاروں نے جیل میں منتقلی تک ان کے ساتھ ناروا سلوک کیا جبکہ ان کے سر سے حجاب بھی اتارا گیا۔/۹۸۹/ف۹۴۰/